Държавен вестник, бр. 75, 2025 г., стр. 3

БРОЙ  75	
Д Ъ Р Ж А В Е Н  В Е С Т Н И К 	
СТР.  3  
на сметките, проверките, обезпеченията и проз­
рачността (ОВ, L 20, 31.01.2022 г.) (Регламент 
за изпълнение (ЕС) 2022/128).
Чл. 2. Преди или по време на кандидатства­
не за участие в разпределението на тарифни 
квоти и търгове за внос на земеделски продук­
ти от трети страни, както и за изпълнение на 
задължението за внос на земеделски продукти 
от трети страни по лицензии, вносителите 
представят в Министерството на земеделието 
и храните (МЗХ) оригинални документи за уч­
редена гаранция, съответстваща по размер на 
обезпечението за заявеното количество селско­
стопански продукт. В случай че гаранцията 
е учредена чрез внасяне на паричен депозит 
по нарочна сметка на компетентния орган по 
реда на чл. 5 и 6, когато плащането е извър­
шено по електронен път, се предоставя копие 
на документ за извършения паричен превод.
Чл. 3. Преди или по време на кандидатстване 
за лицензия за износ на селскостопански продук­
ти за трети страни износителите представят в 
Държавен фонд „Земеделие“ – Разплащателна 
агенция (ДФЗ – РА), оригинални документи за 
учредена гаранция, съответстваща по размер 
на обезпечението по конкретния регламент.
Г л а в а  в т о р а
ВИДОВЕ ГАРАНЦИИ
Чл. 4. (1) Допустимите гаранции по чл. 2 
и 3 се предоставят чрез:
1. откриване на паричен депозит;
2. гаранция, издадена от кредитна или 
финансова институция, лицензирана или 
регистрирана от Българската народна банка 
(БНБ) за извършване на гаранционни сделки 
съгласно разпоредбите на Закона за кредит­
ните институции.
(2) Гаранциите са определени в съответствие 
с чл. 52, параграф 1 от Регламент за изпълнение 
(ЕС) 2022/128. Не се допуска предоставянето 
на друг вид обезпечение освен посочените в 
чл. 4, ал. 1, т. 1 и 2.
Г л а в а  т р е т а
РЕД ЗА ПРЕДОСТАВЯНЕ
НА ОБЕЗПЕЧЕНИЯ
Чл. 5. Паричната гаранция за изпълнение 
на задължението по лицензия за внос на земе­
делски продукти се внася по нарочна банкова 
сметка в полза на Министерството на земе­
делието и храните. Сметката за внасяне на 
паричен депозит се посочва от министъра на 
земеделието и храните и публично се обявява 
на интернет страницата на Министерството 
на земеделието и храните.
Чл. 6. Паричната гаранция за изпълнение на 
задължението по лицензия за износ на земедел­
ски продукти се внася по нарочна банкова сметка 
в полза на Държавен фонд „Земеделие“ – Раз­
плащателна агенция. Сметката за внасяне на 
паричен депозит се посочва от изпълнителния 
директор на Държавен фонд „Земеделие“ – Раз­
плащателна агенция, и публично се обявява на 
интернет страницата на ДФЗ – РА.
Чл. 7. Гаранцията се учредява при спазване 
на всички от посочените по-долу условия:
1. гаранция, издадена от кредитна или финан­
сова институция, лицензирана или регистрирана 
от Българската народна банка за извършване 
на гаранционни сделки съгласно разпоредбите 
на Закона за кредитните институции;
2. размерът на сумата по нея съответства 
или надвишава дължимото обезпечение;
3. платима при поискване незабавно или в 
срок не повече от 30 дни от датата на получа­
ване на писменото искане от Министерството 
на земеделието и храните или от Държавен 
фонд „Земеделие“ – Разплащателна агенция.
Чл. 8. Единичната гаранция по смисъла на 
чл. 22, параграф 2, буква „а“) от Делегиран рег­
ламент (ЕС) 2022/127 се предоставя в писмена 
форма съгласно приложения № 1, 2, 3 или 4.
Чл. 9. Блоковата гаранция по смисъла на 
чл. 17, буква „б“) от Делегиран регламент 
(ЕС) 2022/127 се предоставя в писмена форма 
съгласно приложение № 5 или 6.
Г л а в а  ч е т в ъ р т а
ГАРАНТИ
Чл. 10. Гаранциите по чл. 2 и 3 се приемат 
от МЗХ и от ДФЗ – РА, само когато са изда­
дени от:
1. банка (кредитна институция), получила 
лиценз за извършване на банкова дейност, 
включително извършване на гаранционни 
сделки, по реда и при условията на Закона за 
кредитните институции;
2. клон на банка, лицензирана в държа­
ва – членка на Европейския съюз, когато 
извършва банкова дейност, включително га­
ранционни сделки, по реда и при условията на 
Закона за кредитните институции;
3. финансова институция, различна от кре­
дитна институция, със седалище в Репуб­лика 
България, вписана в регистъра на Българската 
народна банка по чл. 3а от Закона за кредитни­
те институции за извършване на гаранционни 
сделки, по реда и при условията на Закона за 
кредитните институции;
4. финансова институция, лицензирана в 
държава – членка на Европейския съюз, и 
вписана в регистъра на Българската народ­
на банка по чл. 3а от Закона за кредитните 
институции за извършване на гаранционни 
сделки, по реда и при условията на Закона за 
кредитните институции.
Чл. 11. Гарантът се задължава с писмена 
гаранция, в която се посочва:
1. видът на задължението, а в случай на 
блокова гаранция – видовете задължения;
2. максималният размер на отговорността, 
която поема;
3. че поема солидарна отговорност заедно 
с лицето, отговорно за изпълнение на задъл­
жението, да изплати в срок 30 дни от получа­
ване на искане за плащане от компетентния